Masakra e Suharekës

Masakra e Suharekës e njohur edhe si Masakra e Therandës (serbisht: Masakr u Suvoj Reci) i referohet vrasjes masive të civilëve shqiptarë të Kosovës të kryera nga oficerët e policisë serbe më 26 mars 1999 në Therandë, Kosovë, gjatë Luftës në Kosovë.B92 - Insight - File Cabinet - War Crimes Trials in Serbia Pas vrasjes, trupat e viktimave u transportuan në Serbi dhe u varrosën në varreza masive pranë një objekti policie në Batajnicë.

 Masakra 


Në masakrën e Therandës u vranë 48 shqiptarë, duke përfshirë katërmbëdhjetë nën moshën 15 vjeç. Dyzet e gjashtë ishin anëtarë të familjes Berisha - të cilët ishin në shënjestër sepse ata kishin marrë me qira njërën nga shtëpitë e tyre për vëzhguesit e OSBE-së në Therandë, të cilët siguruan një ndjenjë sigurie për shqiptarët vendës por u tërhoqën nga zona kur filluan bombardimet e NATO-s. Një grua dhe dy fëmijë i mbijetuan masakrës. Viktimat u mbyllën brenda një picerie, në të cilën u hodhën dy granata dore. Para se të nxirrte trupat nga ndërtesa, policia dyshohet se ka qëlluar këdo që ende kishte shenja jete. Trupat e viktimave u transportuan më vonë në Serbi dhe u varrosën në varreza masive pranë një objekti policie në Batajnica, afër Beogradit.

 Pasojat 
Hetimi për masakrën e Therandës filloi tre vjet pasi u zbuluan varret masive në Serbi. Gjatë gjykimit u morën në pyetje më shumë se 100 dëshmitarë, përfshirë Shyhrete Berishën, e cili i mbijetoi krimit duke u hedhur nga kamioni që po transportonte kufomat për në Serbi. Prokurori i Serbisë për Krimet e Luftës ka akuzuar tetë policë për masakrën, përfshirë anëtarët e SPU të 37-të të MUP-it serb. Dëshmitarët kryesorë të Zyrës së Prokurorit janë ish-pjesëtarët e policisë, të cilët janë në gjendje të përshkruajnë me detaje vrasjen e civilëve shqiptarë dhe bartjen e trupave të tyre nga Theranda në Batajnicë të Serbisë.

 Referime 

 Lidhje të jashtme 

Kategoria:Masakra në Luftën e Kosovës